CELEX: 62012CN0386
Language: sk
Date: 2012-08-13 00:00:00
Title: Vec C-386/12: Návrh na začatie prejudiciálneho konania, ktorý podal Sofijski gradski săd (Bulharsko) 13. augusta 2012 — Siegfried János Schneider

13.10.2012   
            
            
               SK
            
            
               Úradný vestník Európskej únie
            
            
               C 311/7
            
         Návrh na začatie prejudiciálneho konania, ktorý podal Sofijski gradski săd (Bulharsko) 13. augusta 2012 — Siegfried János Schneider
   (Vec C-386/12)
   2012/C 311/09
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Sofijski gradski săd
   
      Účastníci konania pred vnútroštátnym súdom
   
   
      Odvolateľ: Siegfried János Schneider
   
      Prejudiciálna otázka
   
   Možno článok 22 bod 1 nariadenia Rady (ES) č. 44/2001 (1) z 22. decembra 2000 uplatniť len na sporové konanie, ktorého predmetom sú vecné práva k nehnuteľnosti, alebo sa toto ustanovenie musí uplatniť aj na konanie týkajúce sa ochrany osoby, v ktorom žiadajú štátni príslušníci členského štátu, ktorým bola súdom tohto štátu podľa jeho vnútroštátneho práva obmedzená spôsobilosť na právne úkony, ktorým bol ustanovený opatrovník (taktiež štátny príslušník tohto štátu), o vyslovenie súhlasu nakladať s nehnuteľným majetkom, ktorý je v ich vlastníctve a nachádza sa v inom členskom štáte?
   
      (1)  Nariadenie Rady (ES) č. 44/2001 z 22. decembra 2000 o právomoci a o uznávaní a výkone rozsudkov v občianskych a obchodných veciach (Ú. v. ES L 12, s. 1; Mim. vyd. 19/004, s. 42).